На основу члана 43. Закона о смањењу ризика од катастрофа и управљању ванредним ситуацијама („Службени гласник Републике Србије“, број 87/18), а у вези са Наредбом о проглашењу епидемије заразне болести COVID-19(„Службени гласник РС“,број 37/20), Градски штаб за ванредне ситуације, на 9. ванредној седници од 05. новембра 2020. године, доноси

**Н А Р Е Д Б У**

1. Забрањује се, у периоду од 07. до 30. новембра 2020. године, на територији Града Новог Сада коришћење базена, спа и велнес центара.
2. Изузетно од I. тачке ове наредбе дозвољава се рад базена „Слана бара“ у циљу одржавања практичне наставе за школску 2020/21. годину из предмета „Пливање 1“ на захтев Факултета спорта и физичког васпитања, Универзитет у Новом Саду и континуитета у тренирању пливача и ватерполиста, те се наређује кориснику, односно Градској управи за имовину и имовинско-правне послове да омогући коришћење базена уз поштовање мера и термина, утврђених овом наредбом.

Приликом одржавање практичне наставе и тренинга из става 1. ове тачке обавезно је поштовање следећих мера:

-на базену у термину одржавања практичне наставе, односно тренинга може бити присутно максимално 30 лица,

-обавезно држање физичке дистанце од најмање 2m,

-пре уласка у комплекс базена обавезна провера телесне температуре,

-обавезно коришћење дезобаријера пре уласка у комплекс базена,

-обавезно ношење заштитних маски, а непосредно пре уласка у базен студенти, односно пливачи и ватерполисти могу да скину маску и одложе је на безбедно место,

-обавезно држање физичке дистанце и у води за време практичне наставе и тренинга,

-забрањено је задржавање у холу испред базена, и

-базен могу да користе само лица која су пријављена за одређени термин.

Термини за коришћење базена „Слана бара“ за пливачке и ватерполо клубове су:

|  |  |  |  |  |  |  |
| --- | --- | --- | --- | --- | --- | --- |
|  | **Пливачки клуб „Војводина“** | **Пливачки клуб**  **„Нови Сад“** | **Пливачки клуб „Арена“** | **Пливачки клуб „Марлин“** | **Пливачки клуб „Index“** | **Ватерполо клуб**  **„Војводина“** |
| **Понедељак** | 07:00-09:30  15:00-18:00  6 стаза | 07:00-09:30  15:00-18:00  4 стазе | 07:00-09:30  15:00-18:00  1 стаза | 07:00-09:30  15:00-18:00  1 стаза | - | 10:00-13:00  18:30-22:30 |
| **Уторак** | 07:00-09:30  15:00-18:00  6 стаза | 07:00-09:30  15:00-18:00  4 стазе | 07:00-09:30  15:00-18:00  1 стаза | 07:00-09:30  15:00-18:00  1 стаза | - | 10:00-13:00  18:30-22:30 |
| **Среда** | 07:00-09:30  15:00-18:00  6 стаза | 07:00-09:30  15:00-18:00  4 стазе | 07:00-09:30  15:00-18:00  1 стаза | 07:00-09:30  15:00-18:00  1 стаза | - | 10:00-13:00  18:30-22:30 |
| **Четвртак** | 07:00-09:30  15:00-18:00  6 стаза | 07:00-09:30  15:00-18:00  4 стазе | 07:00-09:30  15:00-18:00  1 стаза | 07:00-09:30  15:00-18:00  1 стаза | - | 10:00-13:00  18:30-22:30 |
| **Петак** | 07:00-09:30  15:00-18:00  6 стаза | 07:00-09:30  15:00-18:00  4 стазе | 07:00-09:30  15:00-18:00  1 стаза | 07:00-09:30  15:00-18:00  1 стаза | - | 10:00-13:00  18:30-22:30 |
| **Субота** | 07:00-09:30  15:00-18:00  6 стаза | 07:00-09:30  15:00-18:00  4 стазе | 07:00-09:30  15:00-18:00  1 стаза | 07:00-09:30  15:00-18:00  1 стаза | 07:00-09:30  15:00-18:00  1 стаза | 10:00-13:00  18:30-22:30 |
| **Недеља** | 07:00-09:30  15:00-18:00  6 стаза | 07:00-09:30  15:00-18:00  4 стазе | 07:00-09:30  15:00-18:00  1 стаза | 07:00-09:30  15:00-18:00  1 стаза | 07:00-09:30  15:00-18:00  1 стаза | 10:00-13:00  18:30-22:30 |

Факултет спорта и физичког васпитања, Универзитет у Новом Саду дужан је да коришћење базена у циљу одржавања практичне наставе из става 1. ове тачке, усклади са терминима које одреди корисник базена, односно Градска управа за имовину и имовинско-правне послове Града Новог Сада.

1. Наређује се кориснику, односно Градској управи за имовину и имовинско-правне послове да одреди лице одговорно за примену мера из тачке II. став 2. ове наредбе у свакој смени за време рада базена.

Лицу из става 1. ове тачке Факултет спорта и физичког васпитања, Универзитет у Новом Саду и клубови којима се дозвољава тренирање у обавези су да сваког дана за наредни дан доставе списак студената, односно пливача и ватерполиста, као и име професора и тренера за које се дозвољава присуство у одређеном термину.

На самом улазу у базен за сваку смену мора бити истакнут списак лица из става 2. ове тачке којима је дозвољено коришћење базена, потписан од стране одговорног лица.

1. Наређује се корисницима базена да, између смена за коришћење базена у паузи од пола сата, изврше дезинфекцију простора који је користила претходна смена, да би следећа смена могла безбедно да користи исти простор.
2. Обавезују се сви корисници базена из ове наредбе да поштују мере и термине из тачке II. ст. 2-4. ове наредбе.

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ГРАД НОВИ САД командант штаба**

**ГРАДСКИ ШТАБ ЗА ВАНРЕДНЕ СИТУАЦИЈЕ**

**Број: 3-312/20-VII-142**

**Дана: 05. новембра 2020. године *Милош Вучевић***

**НОВИ САД**